stanford-oval/wikipedia huggingface dataset:
מכון לחקר ארגונים לא-ממשלתיים
הקמה ויעדים

העמותה נוסדה בעקבות ועידת דרבן בשנת 2001, שבה, לטענתה, ארגונים בינלאומיים לא-ממשלתיים ביצעו דה-לגיטימציה לקיום מדינת ישראל במסווה של קידום זכויות אדם. מטרתה המוצהרת היא לספק מידע ולבצע ביקורת במטרה "לשים קץ לנוהג של מספר ארגונים לא-ממשלתיים שהכריזו על עצמם כ"ארגונים הומניטאריים" המנצלים את מושג ה"ערכים אוניברסליים של זכויות אדם" כדי לקדם סדר יום בעל מניעים פוליטיים ואידאולוגיים".
לפי חיה הרשקוביץ, מנכ"לית עמותת "המרכז הירושלמי לענייני ציבור ומדינה", NGO מוניטור הייתה בתחילה פרויקט של המרכז, והחל משנת 2007 החלה בפעילות עצמאית וגיוס תרומות ללא קשר לעמותת המרכז הירושלמי.
פעילות

אתר העמותה מציג פרופילים של ארגונים לא-ממשלתיים, בהם ארגוני זכויות אדם, ארגוני שמאל, ארגוני שמאל רדיקלי בישראל וארגונים פרו-פלסטיניים, בהם, על פי מחקרי העמותה, עוסקים בפעילות אנטי-ישראלית, ב-BDS ובדה-לגיטימציה של מדינת ישראל, ומנתח את פעילותם. הפרופילים כוללים מידע על הארגונים, מטרתם המוצהרת, תקציבם ומקורות מימון, רשימת פעולות שלהם, דוגמאות לפעולות אנטי-ישראליות שהם ביצעו וקישורים למאמרים וניתוחים נוספים.
העמותה מפרסמת גם מאמרים ודו"חות על אותם ארגונים, חלקם כלליים וחלקם שנכתבו כתגובה לאירועים מסוימים (כגון מבצע עופרת יצוקה).
לדוגמה, העמותה מתחה ביקורת קשה על ארגון משמר זכויות האדם (Human Rights Watch). נשיא הארגון, ג'רלד שטיינברג, כתב ב-2004 בג'רוזלם פוסט ש"ההודעה לעיתונות של HRW חושפת אותו כארגון פוליטי מוטה המסתתר מאחורי רטוריקה של זכויות אדם" ומאוחר יותר האשים ב"ניצול רטוריקת זכויות האדם כדי לבצע דה-לגיטימציה לישראל". משמר זכויות האדם, מנגד, האשים אותו בהתעלמות מעובדות לא-נוחות ובפרט מגינויים שלו כנגד "פעולות של לוחמים פלסטיניים".
בהמשך לבדיקה המפורטת של NGO Monitor על הקרן החדשה לישראל, ארגון "אם תרצו" בדק ב-2010 את מעורבות הארגונים הנתמכים על ידי הקרן החדשה לישראל בדו"ח גולדסטון על מבצע עופרת יצוקה. במקביל, NGO Monitor תקף את הקרן בטענה שהיא מממנת ארגונים אנטי-ישראליים הפועלים להחרמת ישראל בעולם ולדה-לגיטימציה שלה. המערכה לוותה בחילופי האשמות בין NGO Monitor לקרן החדשה לישראל.
במאי 2011 הקרן החדשה לישראל הפסיקה לממן את קואליציית נשים לשלום לאחר שג'רלד שטיינברג כתב להם מכתב בנושא.
NGO Monitor מוכר כארגון בעל מעמד מייעץ באו"ם מאז שנת 2013 (ECOSOC).
בשנת 2013 נחשף כי איש המדיה החברתית של הארגון היטה ערכים בויקיפדיה האנגלית הנוגעים לסכסוך הישראלי-פלסטיני, ונחסם בעקבות קידום האג'נדה של NGO Monitor.
במרץ 2017 העביר הפרלמנט של שווייץ החלטה האוסרת על המדינה "לממן כל גוף שתומך בגזענות, באנטישמיות וב-BDS". ההחלטה באה בעקבות קמפיין הסברה של ארגון NGO מוניטור ופרופ' ג'רלד שטיינברג. בהמשך לכך הקפיאו באפריל 2018 גם שוודיה, הולנד ודנמרק את תמיכתן בארגוני ה-BDS.
ביוני 2018, חברות האשראי ויזה, מאסטרקארד ואמריקן אקספרס סגרו את התרומות המקוונות למספר ארגונים לא-ממשלתיים הקשורים לארגוני טרור ופעילים בסכסוך הערבי-ישראלי. המחקרים של NGO Monitor על הארגונים אל-חק, הוועדה הטכנית לענייני נשים, איגוד ועדות העבודה החקלאיות והמרכז לאינפורמציה אלטרנטיבית מילאו תפקיד מכריע בהתפתחות זאת.
ב-5 באוקטובר 2018, משרד החוץ הדני הודיע על קריטריונים חדשים ומשמעותיים למימון של ארגונים לא-ממשלתיים. קריטריונים אלו, שגובשו בעקבות מחקר של העמותה, אינם מאפשרים מימון פעילויות חרם נגד מדינת ישראל, משיכת השקעות וסנקציות (BDS), כולל מיקור חוץ של קרנות דניות לפעילות BDS.
בפברואר 2019 פרסם המשרד לעניינים אסטרטגיים בראשות השר גלעד ארדן מהליכוד, דו״ח בשם ״מחבלים בחליפות״. הדו״ח היה למעשה פרסום מחדש של מידע שנאסף על ידי המכון לחקר ארגונים לא ממשלתיים. השר גלעד ארדן, אמר שבפרסום הדו״ח מחדש יש אמירה מדינתית.
צוות ותקציב

מנכ"ל הארגון הוא דב ירדן והיועצת המשפטית שלו היא אן הרצברג. לצד הצוות המקצועי פועל ועד משפטי מייעץ וכן ועד בינלאומי שבו חברים בין השאר פרופ' אלן דרשוביץ, פיאמה נירנשטיין ואליוט אברמס. חתן פרס נובל לשלום, אלי ויזל, היה חבר בוועד.
NGO Monitor נוסד יחד עם קרן משפחת וקסלר ובמימונה. המימון הנוסף מתקבל מתרומות פרטיות ומקרנות, ולא מתמיכה ממשלתית. התורמים המרכזיים כוללים את: השלוחה האמריקאית של המרכז הירושלמי לענייני ציבור ומדינה, CJCS - Center for Jewish Community Studies (שהעביר לעמותה כ-3.2 מיליון ש"ח לאורך השנים), חברת American Friends of NGO monitor, הסוכנות היהודית שמשמשת גם צינור להעברת כספים מתורמים שמבקשים לשמור על אנונימיות, קרן בן ואסתר רוזנבלום, בלטימור, קרן MZ, אוקלנד, קרן משפחת קלרמן, בוסטון, ופרויקט פורום החינוך במזרח התיכון, פילדלפיה.
סכומי המימון שארגון NGO Monitor מקבל מפורטים בדו"ח השנתי, אשר מפורסם בדף הרשמי באתר האינטרנט.
העמותה זכתה בפרס בגין לשנת ה'תשע"ד.
בשנת 2019 היה מחזור התרומות של העמותה 6,200,200 ש״ח. למעלה מ-90% מן הכספים נאספו על ידי תורמים מחו״ל, באמצעות ארגון מיוחד שהקים המכון לצורך גיוס תרומות בארה״ב, בשם Report.Inc. שכרו השנתי של המנכ״ל, דב ירדן, עמד על סכום של 470,052 ש״ח ב-2019. שכרו של ג׳רלד שטיינברג מן הארגון ב-2019 עמד על 360,024 ש״ח לשנה.
ביקורת

בשנת 2017 העיתונאי ב. מיכאל טען כי NGO מוניטור היא "עמותת ימין קיצוני, הפועלת לסתימת פיהם של ארגוני זכויות האדם".
במחקר שנערך באוניברסיטת לונד שבשוודיה בשנת 2019 נמצא כי בכל הדוחות של הארגון נמתחת ביקורת על ארגונים לא ממשלתיים "בעלי פרספקטיבה של קידום זכויות אדם של פלסטינים ו/או הנוקטים עמדה ביקורתית כלפי מדיניות ממשלת ישראל מול הפלסטינים", כי נראה שהארגון "מקדם באופן פוליטי השקפה פרו-ישראלית בנוגע לסכסוך", וכי מבחינה ארגונית, הארגון "מקושר לאינטרסים ולשחקנים פוליטיים."
הדיפלומט הישראלי אילן ברוך (לשעבר שגריר ישראל בדרום-אפריקה), וממשלת הולנד מתחו ביקורות נוקבות על הארגון. שר החוץ ההולנדי סטף בלוק הדגיש את חוסר האמינות של האשמות הארגון נגד "מגיני זכויות האדם", ואמר כי אינן מבוססות בהכרח על עובדות מוצקות.
לאחר טבח שבעה באוקטובר ב-2023, הארגון פרסם רשימה ארוכה ומתעדכנת של ארגונים המזוהים עם השמאל שלפיו "מצדיקים את פשעי חמאס", אלא שהציטוטים שסיפק האתר כדי לתקף את קביעתו בדבר התמיכה במעשי חמאס - לא העידו על תמיכה במעשי חמאס, ואף כללו גינויים נחרצים של הטבח. בתגובה, הארגונים שוברים שתיקה, בצלם ואופק מסרו כי מדובר ב"האשמה שקרית, דיבתית ובלתי נתפסת בחומרתה", וכן שהארגון ידוע בפרסומים לא נכונים. ארגון יש דין מסר כי מדובר ב"שקר בוטה ונתעב". בעקבות איום בתביעה, מ-NGO מוניטור נמסר כי "בשל טעות עריכה [...] הסרנו את המידע הזה. אנו מתנצלים על הטעות".
ראו גם

ג'רלד שטיינברג
דאגלס מארי
הערות שוליים

1 2   ברק רביד ויהונתן ליס, לפיד יטוס היום לביקור בספרד במימון ארגון ימין שנאבק בעמותות לזכויות אדם בישראל, באתר הארץ, 28 ביוני 2017
1 2  חיים לוינסון, בית משפט אירופי דחה עתירת ארגון ימין לחשוף מידע על עמותות בישראל, באתר הארץ, 25 בדצמבר 2012
1 2   עודד ירון, כך היטה עובד בארגון ימין ערכים בוויקיפדיה, באתר הארץ, 16 ביוני 2013
1 2  אורן פרסיקו, בעקבות איום בתביעה: ארגון ימין מחק האשמה שקרית נגד ארגוני שמאל שתמכו כביכול בחמאס, באתר "שקוף", 18 באוקטובר 2023
↑  אורן פרסיקו, "אני לא מכיר בעל-פה את כל החוקים של יוטיוב", באתר העין השביעית, 6 ביולי 2014
↑  אורי בלאו, העמותה שעוקבת אחר ארגוני השמאל לא רוצה שתדעו מי תורם לה, באתר הארץ, 10 בפברואר 2012
↑  יאיר נתניהו הפך לכוכב הימין הקיצוני בגרמניה, באתר ynet, 7 במאי 2020
↑  https://www.ngo-monitor.org.il/about/faq/
↑  אודות NGO Monitor
↑  Human Rights Groups are Working Against Peace, Canadian Jewish News January 13, 2005  "With their multi-million-dollar budgets, global superpowers such as Human Rights Watch (HRW), Amnesty International, Christian Aid, Oxfam and dozens of smaller allied groups have contributed to the hatred, rather than supporting peace."
↑  משחרור אסירים למימון סעודי: כיצד בגד ארגון Human Rights Watch בייעודו המקורי, באתר המרכז הירושלמי לענייני ציבור ומדינה, 29 ביולי 2009
↑  March 8, 2004 Jerusalem Post "Israelis Have No "Human Rights"
↑  Human Rights Watch can't take the heat
↑  The Truth Hurts Op-ed in the Jerusalem Post, April 1, 2004.
↑  הקרן החדשה עברה את הגבול
↑  מאתר NGO Monitor: ‏ פרופיל על הקרן החדשה לישראל (באנגלית)
↑  הבלבול סביב הקווים המנחים ה"חדשים" של הקרן החדשה לישראל, באתר NGO Monitor
↑  הקרן החדשה לישראל משמיצה את NGO Monitor כדי להתנער מאחריותה לחרם, משיכת השקעות, וסנקציות (BDS), באתר NGO Monitor
↑  בן-דרור ימיני, סנונית אירופית ראשונה במלחמה נגד ה־BDS, באתר ynet, 9 במרץ 2017
↑  "מחבלים בחליפות": כך מקדמים פעילי טרור חרם על ישראל, באתר ynet, 3 בפברואר 2019
↑   נעה לנדאו, ארדן הציג דו"ח על מעורבות של מורשעים בטרור בקידום חרמות על ישראל, באתר הארץ, 3 בפברואר 2019
1 2  תורמים NGO Monitor
↑  מכון לחקר ארגונים לא - ממשלתיים (ער) | גיידסטאר - אתר העמותות של ישראל | משרד המשפטים, באתר www.guidestar.org.il
↑  REPORT, Inc. Organization, reportorg.org
↑  נתונים מתוך תיק העמותה מרשם העמותות.
↑   ב. מיכאל, לפיד באספמיה, באתר הארץ, 3 ביולי 2017
↑   Kalm, Sara; Strömbom, Lisa; Uhlin, Anders (2019). "Civil Society Democratising Global Governance? Potentials and Limitations of "Counter-Democracy"". Global Society. 33 (4): 499–519. doi:10.1080/13600826.2019.1640189
↑    "SHRINKING SPACE, NGO Monitor: Defaming human rights organizations that criticize the Israeli occupation" (PDF). Policy Working Group. September 2018.
↑   "Dutch government criticises pro-Israel lobby group NGO Monitor's 'half-facts and insinuations'". MEMO. 17 January 2020. Retrieved 3 December 2020.
| --- | --- |
בקרת זהויות :  NLI: 987007295897205171  VIAF: 245901250   WorldCat (עם VIAF): 245901250
הייב קורפוריישן

| --- | --- |


ראשי הייב בחתימה על מזכר הבנות עם העיר בוסאן, לשם אירוח תערוכת אקספו 2030
 נתונים כלליים
 בורסה:  בורסת קוריאה (352820) 
 מייסדים:  באנג סי-יוק 
 תקופת הפעילות:  1 בפברואר 2005 – הווה (20 שנה) 
 חברות בנות:  Source Music  Big Machine Label Group, LLC  HYBE Labels Japan  NAECO  ADOR  KOZ Entertainment  ביג היט מיוזיק  Weverse Company  פלדיס אנטרטיימנט  Belift Lab 
 מיקום המטה:  MDM Tower 2nd Floor 42, Teheran-ro 108-gil Gangnam-gu, Daechi-dong Seoul, South Korea
 ענפי תעשייה:  תעשיית המוזיקה 
 מוצרים עיקריים:  מוזיקה, טכנולוגיה 
  
 hybecorp.com/eng/main/
 
הייב (באנגלית: Hybe Corporation; בקוריאנית: 하이브) הוא תאגיד בידור דרום קוריאני, המפעיל מספר גדול של חברות בת הפועלות בעיקר בתחום המוזיקה. החברה הוקמה ב-2005 על ידי באנג סי-היוק כביג היט מיוזיק, בהמשך החברה רכשה חברות תקליטים ואחזקות בחברות בידור וכן הקימה חברות בת הפועלות בארצות הברית וביפן.
היסטוריה

ראשיתו של תאגיד הייב היה בהקמתה של חברת התקליטים ביג היט מיוזיק ב-2005 על ידי באנג סי-היוק. ב-2007 ביג היט החתימה את השלישייה 8Eight (אנ'). ב-2007 החברה חתמה, יחד עם JYP אנטרטיינמנט על ניהול משותף של להקת הבנים 2AM. באתה שנה החברה החתימה את קים נאמ-ג׳ון (הידוע גם בשם RM) כחבר הראשון בלהקת BTS, וערכה אודישנים בשביל לגייס עוד חברים ללהקה. ב־12 ביוני 2013, BTS הוציאה לאור את סינגל הבכורה שלה "No More Dream" תחת ביג היט מיוזיק.
ב-2012 ביג היט הקימה את להקת הבנות Glam (אנ'), בשיתוף עם סורס מיוזיק. הלהקה התפרקה ב-2014 עקב מחלוקת פנימית של חברות הלהקה מול חברת הלהקה דאהי, שנידונה למאסר לאחר שנמצאה אשמה בסחיטת השחקן לי ביונג-הון.
ב-2015 חברת Signal Entertainment Group, המתמחה בניהול אמנים והפקות לטלוויזיה, רכשה איגרות חוב של ביג היט בשווי של 6 מיליארד וון, בהן החזיקה עד שביג היט פרעה אותן במלואן ב-2016.
באוקטובר 2018 החברה חידשה את החוזים עם חברי BTS לעוד שבע שנים.
במרץ 2019 מונה לנצו יון כמנכ״ל משותף לצד באנג. הוא מונה לעסוק בחלק העסקי של החברה, בעוד באנג יתרכז בהפקה. ביולי החברה רכשה את חברת התקליטים סורס מיוזיק ובאוגוסט את חברת משחקי הווידאו Superb.
ב-2020 החברה נבחרה על ידי המגזין Fast Company לאחת מארבע החברות החדשניות בעולם, הודות לאפליקציה ויורס (אנ'), המקשרת בין מעריצים למוזיקאים, שפותחה על ידי חברת הבת של הייב beNX. במאי 2020 החברה הפכה לבעלת המניות העיקרית בחברת התקליטים פלדיס אנטרטיינמנט ובאוקטובר רכשה את הלייבל KOZ.
בינואר 2021 פורסם כי ביג היט, יחד עם beNX, השקיעו כ-70 מיליארד וון בחברת המדיה והפרסום YG פלוס (אנ') (שווה לכ- 17.9% מערך החברה), במטרה לקדם והצטרפות של אמנים לרשת החברתית ומכירת מרצ׳נדייז בלפלטפורמת הקניות באפליקציה והרשת החברתית ויורס. מאוחר יותר, חברת האינטרנט Naver Corporation רכשה 49.8% ממניות beNX, בסכום של כ־354.8 מיליארד וון, והעבירה את הפעילות של פלטפורמת הזרמת הווידאו שלה, V לייב (אנ'), לויורס. כתוצאה מכך, beNX שינתה את שמה לויורס.
מיתוג מחדש כהייב

במרץ 2021 ביג היט הודיעה על שינוי שמה להייב קורפוריישן, בתהליך של מיתוג מחדש, כחברה שמספקת שירותי בידור ולייף סטייל. השם של החברה המקורית ביג היט אנטרטיינמנט שונה לביג היט מיוזיק, והחברה הועברה לפעול תחת חטיבה חדשה של לייבלים. מטה החברה הראשי של הייב עבר למרכז החדש שלה במרכז הסחר של יונגסאן, ברובע יונגסאן שבסיאול.
באפריל הייב רכשה באמצעות חברת הבת הייב אמריקה, את כל אחזקותיו של סקוטר בראון בביג משין רקורדס, וב-SB Projects, שפועל תחת חברת הניהול Ithaca, ומנהלת, בין השאר, אמנים כמו ג'סטין ביבר, אריאנה גרנדה ועוד. העסקה הוערכה ביותר ממיליארד דולר. בנוסף, כחלק מהעסקה, בראון צורף לדירקטוריון של הייב. באותו חודש מגזין הטיים הכניס את הייב לרשימת ״100 החברות המשפיעות של 2021״.
במאי 2021 הכריזה פלטפורמת הסטרימינג היפנית Showroom על שותפות עסקית עם הייב, מתוך מטרה לשפר את השירותים שלה ולהרחיב את הגישה לתוכן יפני בדרום קוריאה, בארצות הברית ובעולם.
ב- 12 בנובמבר הודיעה הייב על לייבל חדש, שייקרא אדור. הקבוצה הראשונה שפעלה תחת הלייבל, ניו-ג'ינס, הוציאה ב-17 ביולי 2022 את סינגל הבכורה שלה "Attention" (אנ').
ב-2022 המגזין Fast Company בחר שוב בהייב לרשימת 50 החברות החדשניות בעולם, ודירג אותה במקום ה-11. בנוסף הייב נבחרה שוב, שנה שנייה ברציפות, לרשימת ״100 החברות המשפיעות״ של המגזין טיים.
מלחמת המניות עם קקאו

באפריל 2023 הייב רכשה 15.8% מהמניות של חברת הבידור והתקליטים SM אנטרטיינמנט מהמייסד לי סו - מן, והפכה לבעלת המניות הגדולה ביותר בחברה. ב-6 במרץ 2023, ענקית הטכנולוגיה קקאו פרסמה הצעת רכש עבור רכישת 35% מהמניות של SM (בנוסף ל-4.9% מהמניות שכבר היו בבעלותה בחברה). ב-12 במרץ 2023, לאחר מאבק ממושך של מלחמת הצעות מול קקאו, הייב הודיעה שהפרשה ״עלולה לפגוע בערך בעלי המניות״ וכי היא לא מתכוונת להמשיך להחזיק במניות. היא סיכמה עם קקאו על מכירה של מלוא חלקה במניות לקקאו ב-28 במרץ 2023, אך לבסוף מכרה רק חצי מאחזקותיה והשאירה לעצמה כ-8.81% מהמניות.
נתונים פיננסיים

ב-2024 החברה דיווחה על סך רווחים של 360,918 מיליארד וון, עם רווח תפעולי של 14,384 מיליארד וון, ורווח נקי של 2,877 מיליארד וון. נכון ל-30 ביולי 2024, שווי החברה עומד על כ-174,800.00 מיליארד וון.
לייבלים ואמנים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  ביג היט מיוזיק BTS RM  אגוסט D  ג'יי-הופ  ג'ין  ג'ימין  ג'ונגקוק  V  TXT (אנ')  לי היון (אנ') |  בליפט לאב אנהייפן (אנ')  אייליט |  סורס מיוזיק לה סרפים |  אדור ניו-ג'ינס |  פלדיס אנטרטיינמנט סבנטין  BSS (אנ')  Baekho  Minhyun  בומזו (אנ')  Nana  Yehana  Sungyeon  Fromis 9  TWS |  KOZ אנטרטיינמנט זיקו (אנ')  Dvwn  בוי-נקסט-דור (אנ') |  |  |
ראו גם

הגל הקוריאני
הערות שוליים

1 2  온라인뉴스부, ‘방탄소년단’ 만든 이 남자의 헉소리 나는 히트곡들, entertain.naver.com (בקוריאנית)
↑  윤성열, [단독에이트, 7년만에 잠정적 해체.."각자 음악 활동"], entertain.naver.com (בקוריאנית)
↑  2AM’s Jo Kwon, Im Seulong, and Jung Jin Woon Return to JYP Entertainment, web.archive.org, ‏2016-03-12
↑  [Video BTS Asks about Your Dreams in ‘No More Dream’ MV], web.archive.org, ‏2015-02-05
↑  �۷�, �ᱹ 3�� ���� ��ü��'�̺��� ����ҳ' ����-������ ���� ���� : ����������, web.archive.org, ‏2016-08-08
↑  이데일리, 씨그널엔터테인먼트그룹 "빅히트엔터 CB 60억 인수", 이데일리, ‏2015-05-14 (בקוריאנית)
↑  빅히트엔터, 영업이익 100억 돌파…VC '흐뭇', m.thebell.co.kr (בקוריאנית)
↑  BTS Extend Contracts With Big Hit Entertainment Until 2026, web.archive.org, ‏2018-10-19
↑  뉴스엔, 빅히트 측 “쏘스뮤직 인수 계약→자회사 편입, 독립성 유지”(공식), entertain.naver.com (בקוריאנית)
↑  김은애, 빅히트, 음악게임 회사 수퍼브 인수..방시혁 "긍정적 가치 가져다줄 것"[공식], entertain.naver.com (בקוריאנית)
1 2  BTS’s Agency Big Hit Becomes Majority Shareholder Of K-Pop Company Pledis, Home To Seventeen & NU’EST, web.archive.org, ‏2020-06-02
↑  Big Hit Entertainment To Acquire KOZ Entertainment Founded By Korean Super-Producer/Rapper Zico, web.archive.org, ‏2020-11-18
↑  Big Hit, Naver and YG join forces in a big K-pop stock swap, koreajoongangdaily.joins.com, ‏2021-01-27 (באנגלית)
↑  Gladys Yeo, BTS' agency Big Hit Entertainment rebrands itself as HYBE, NME, ‏2021-03-19 (באנגלית)
↑  Choi Ji-won, [Newsmaker Big Hit Entertainment to change name to Hybe], The Korea Herald, ‏2021-03-19 (באנגלית)
↑  Shirley Halperin,Patrick Frater, Shirley Halperin, Patrick Frater, BTS Label Owner HYBE Merges With Scooter Braun’s Ithaca Holdings for $1 Billion (EXCLUSIVE), Variety, ‏2021-04-02 (באנגלית אמריקאית)
↑  TIME100 Most Influential Companies 2021: HYBE, Time, ‏2021-04-26 (באנגלית)
↑  SHOWROOM、BTS（防弾少年団）ら所属するHYBEと資本業務を提携…今後に注目, Kstyle, ‏2021-05-10
↑  Carmen Chin, HYBE’s latest girl group NewJeans make their much-anticipated debut with ‘Attention’, NME, ‏2022-07-22 (באנגלית בריטית)
↑  The World’s Most Innovative Companies of 2022 | Fast Company, web.archive.org, ‏2022-03-08
↑  HYBE and Bang Si-hyuk Are Transforming the Music Business—With a Little Help From BTS, Time, ‏2022-03-30 (באנגלית)
↑  Hyunsu Yim, Kakao's stake in K-pop agency SM climbs to 40%, HYBE retains 8.8%, רויטרס, ‏28 למרץ 2023 (באנגלית)
↑  HYBE, hybecorp.com (באנגלית)
↑  Q1 2024 Earnings Report (באנגלית)
↑  HYBE Co., Ltd. (352820.KS), Yahoo (באנגלית)
↑  (352820) HYBE, il.investing
| --- | --- |
בקרת זהויות :  MusicBrainz: a0cb0cf8-5183-48cd-bf8a-e4a2bfad6ee2 
להקת הבנות ניו ג׳ינס, הפועלת תחת הלייבל אדור של הייב
7 באפריל

7 באפריל הוא היום ה-97 בשנה (98 בשנה מעוברת). עד לסיום השנה, נשארו עוד 268 ימים.
גפרורים
אירועים היסטוריים ביום זה

1141 – מתילדה הקיסרית מתחילה את מלוכתה הקצרה בתור האישה השליטה הראשונה של אנגליה
1348 – הקמת אוניברסיטת קארל בפראג
1444 – הסכם שלום בין הרפובליקה של ג'נובה ואלפונסו החמישי, מלך אראגון
1465 – ז'אן ד'ארק מזוכה מאשמת כפירה 25 שנים לאחר הוצאתה להורג
1585 – הסכם נאמור מסיים את תקופת הסובלנות לפרוטסטנים בצרפת
1795 – צרפת היא הראשונה שאימצה את יחידת המידה האחידה – המטר
1827 – רוקח אמריקאי בשם ג'ון ווקר ממציא את הגפרור
1862 – מסתיים קרב שילה, במלחמת האזרחים האמריקנית, בניצחון הצפון
1906 – הר הגעש וזוב מתפרץ
1921 – נפתחת הראשונה מבין תערוכות מגדל דוד
1927 – שידור הטלוויזיה הראשון לטווח רחוק, בין וושינגטון לניו יורק
1933 – נחקק חוק לשיקום שירות המדינה המקצועי – החוק האנטי-יהודי הראשון בגרמניה הנאצית – הגבלת שיעור הסטודנטים היהודים במוסדות להשכלה גבוהה (נומרוס קלאוזוס) וסילוק היהודים משירות המדינה
1939 – איטליה הפשיסטית פולשת לאלבניה
1954 – הנשיא דווייט אייזנהאואר מציג לראשונה את תאוריית הדומינו
1963 – יוגוסלביה הופכת לרפובליקה סוציאליסטית (הרפובליקה הסוציאל פדרלית של יוגוסלביה)
1967 – קרבות אוויר מתנהלים מעל רמת הגולן בין חיל האוויר הישראלי לחיל האוויר הסורי
1968 – במסגרת תוכנית לונה הסובייטית, שיגור הגשושית לונה 14 לחקר הירח
1973 – ישראל משתתפת לראשונה בתחרות האירוויזיון בלוקסמבורג עם השיר "אי-שם" בביצוע הזמרת אילנית וזוכה במקום ה-4
1977 – יצחק רבין מודיע על פרישתו מראשות הממשלה וראשות מפלגת העבודה, בעקבות פרשת חשבון הדולרים
1977 – קבוצת הכדורסל מכבי תל אביב זוכה לראשונה בגביע אירופה לאלופות בכדורסל
1980 – שני אזרחים ישראלים נרצחים וחייל נהרג בפיגוע במשגב עם שערכה החזית העממית לשחרור פלסטין בקיבוץ משגב עם
1994 – מתחיל רצח העם ברואנדה
2001 – שיגור הגשושית האמריקאית מארס אודיסיי לחקר מאדים
2011 – מערכת כיפת ברזל מבצעת יירוט מבצעי ראשון של רקטת גראד שנורתה מרצועת עזה לכיוון אשקלון
2014 – הרפובליקה העממית של דונצק מתנתקת מאוקראינה ומכריזה על עצמאות ומאז מוכרת כישות מדינית בלתי מוכרת
2017 – בתגובה למתקפה הכימית בח'אן שייח'ון תקף צי ארצות הברית, באמצעות טילי שיוט, את בסיס חיל האוויר הסורי א-שעיראת שליד חומס
2022 – פיגוע הירי ברחוב דיזנגוף
2023 – פיגוע הירי בצומת חמרה
2023 – פיגוע הדריסה בפארק צ'ארלס קלור
נולדו

1206 – אוטו השני, דוכס בוואריה (נפטר ב-1253)
1506 – פרנסיסקו חאווייר, מיסיונר "שליח המזרח" וממייסדי מיסדר הישועים (נפטר ב-1552)
1740 – חיים סולומון, יהודי ממוצא ספרדי שהיה המממן העיקרי של הצבא הקונטיננטלי בעת מלחמת העצמאות של ארצות הברית (נפטר ב-1785)
1770 – ויליאם וורדסוורת', משורר אנגלי (נפטר ב-1850)
1786 – ויליאם רופוס קינג, סגן הנשיא ה-13 של ארצות הברית (נפטר ב-1853)
1825 – ג'ון גיר, מושל אינדיאנה ה-11 (נפטר ב-1900)
1870 – גוסטב לנדאוור, אנרכיסט גרמני יהודי (נפטר ב-1919)
1884 – ברוניסלב מלינובסקי, אנתרופולוג פולני (נפטר ב-1942)
1889 – גבריאלה מיסטרל, משוררת צ'יליאנית, כלת פרס נובל לספרות לשנת 1945 (נפטרה ב-1957)
1896 – דונלד ויניקוט, פסיכואנליטיקאי אנגלי (נפטר ב-1971)
1915 – בילי הולידיי, זמרת ג'אז (נפטרה ב-1959)
1920 – ראווי שנקר, מוזיקאי הודי (נפטר ב-2012)
1928 – לוסי ארנון, זמרת סופרן ישראלית
1930 – מרגרטה, ארכידוכסית אוסטריה-אסטה (נפטרה ב-2022)
1931 – דניאל אלסברג, חוקר יהודי במערכת הביטחון של ארצות הברית (נפטר ב-2023)
1935 – חיים זוט, מהאבות המייסדים של ענף קרב המגע (נפטר ב-2020)
1938 – פרדי האברד, חצוצרן ג'אז אמריקאי (נפטר ב-2008)
1939 – פרנסיס פורד קופולה, במאי קולנוע
1939 – דייוויד פרוסט, עיתונאי, סופר, קומיקאי, איש תקשורת ומארח טלוויזיה אנגלי (נפטר ב-2013)
1941 – קורנליה פרנסס, שחקנית אוסטרלית ממוצא בריטי (נפטרה ב-2018)
1944 – גרהרד שרדר, קנצלר גרמניה
1944 – מקוטו קובאיאשי, פיזיקאי יפני, זוכה פרס נובל לפיזיקה לשנת 2008
1944 – אושיק לוי, שחקן וזמר ישראלי
1945 – ז'ואל רובישון, שף צרפתי (נפטר ב-2018)
1947 – יחיאל ספרא, בדחן, הומוריסטן וסטנדאפיסט ישראלי
1948 – פייטרו אנסטסי, כדורגלן איטלקי ששיחק בעמדת החלוץ (נפטר ב-2020)
1950 – גדי ליבנה, קריין ושדרן רדיו ישראלי
1950 – אלדד שרים, מוזיקאי, מעבד, מפיק מנצח ומלחין ישראלי
1951 – ג'ניס איאן, זמרת, כותבת, ומוזיקאית אמריקאית
1954 – ג'קי צ'אן, אמן לחימה, שחקן קולנוע, תסריטאי, במאי קולנוע, מפיק קולנוע, וזמר סיני
1956 – רונית קרצנר, עורכת סרטים, במאית ומפיקה ישראלית (נפטרה ב-2020)
1957 – קמי ברץ, בעל משרד עורכי דין, שימש כשדרן ספורט ברשת ב' של קול ישראל
1959 – דוד ארליך, סופר ישראלי, מייסד ובעלי בית הקפה הספרותי "תמול שלשום" (נפטר ב-2020)
1960 – יוסי אשדות, מחזאי, תסריטאי, שחקן, במאי ומפיק
1961 – לואיג'י דה אגוסטיני, כדורגלן איטלקי
1964 – ראסל קרואו, שחקן קולנוע
1966 – צביקה הדר, שחקן ומנחה ישראלי
1968 – צליל בירן, מוזיקאי ישראלי, פסנתרן, מעבד, מלחין ומנחה ערבי שירה בציבור
1970 – פפי תורג'מן, כדורסלן ישראלי ששיחק בעמדות הרכז וקלע
1971 – גיום דפארדיה, שחקן קולנוע צרפתי (נפטר ב-2008)
1971 – שי גולדן, סופר, עיתונאי ואיש טלוויזיה ישראלי
1972 – פליקס חלפון, כדורגלן ישראלי
1983 – פרנק ריברי, שחקן כדורגל צרפתי
1991 – אן-מארי, זמרת בריטית
1992 – אלקסיס ג'ורדן, זמרת-יוצרת אמריקאית
1992 – ג'רארד מורנו, כדורגלן ספרדי
נפטרו

30 – תאריך אפשרי לצליבת ישו (נולד ב-4 לפנה"ס)
1498 – שארל השמיני מלך צרפת (נולד ב-1470)
1614 – אל גרקו, צייר ספרדי (נולד ב-1541)
1719 – ז'אן-בטיסט דה לה סאל, קדוש וכומר צרפתי (נולד ב-1651)
1844 – מורגן לואיס, גנרל אמריקני ומושל ניו יורק (נולד ב-1754)
1891 – פי. טי. ברנום, אמרגן ואיש עסקים אמריקאי (נולד ב-1810)
1920 – אהרן שלוש, ממקימי העיר תל אביב (נולד ב-1840)
1939 – ג'וזף ליונס, ראש ממשלת אוסטרליה העשירי (נולד ב-1879)
1941 – לזר אדליאנו, כימאי רומני, יהודי (נולד ב-1861)
1943 – פרדריק קיש, בריגדיר גנרל בצבא הבריטי ומנהיג ציוני (נולד ב-1988)
1947 – הנרי פורד, יצרן מכוניות (נולד ב-1863)
1955 – תידה בארה, כוכבת סרטים אילמים אמריקאית יהודיה (נולדה ב-1885)
1968 – ג'ים קלארק, נהג מרוצים בריטי, זכה פעמיים באליפות הפורמולה 1 (נולד ב-1936)
1981 – נורמן טאורוג, במאי קולנוע אמריקני (נולד ב-1899)
1996 – שמואל נבון, מחנך, סופר, מלחין ומחזאי ישראלי (נולד ב-1904)
2012 – מייק וואלס, מנחה ומראיין אמריקני, היה ידוע בתור מנחה התוכנית האמריקאית 60 דקות (נולד ב-1918)
2013 – לילי פוליצר, מעצבת אופנה אמריקאית ואשת החברה הגבוהה (נולדה ב-1931)
2019 – סימור קאסל, שחקן קולנוע אמריקאי (נולד ב-1935)
2020 – אלברט אלמוזנינו, אמן ישראלי רב-תחומי (נולד ב-1923)
2023 – בנג'מין פרנץ, משפטן אמריקאי-יהודי (נולד ב-1920)
חגים ואירועים החלים ביום זה

יום הבריאות הבין-לאומי (החל משנת 1948)
6 באפריל – 8 באפריל
אפריל
לוח אירועים שנתי
דונלד ויניקוט
בילי הולידיי
פרנסיס פורד קופולה
ג'קי צ'אן
ישו
הנרי פורד
דינוזאור ג'וניור

| --- | --- |

דינוזאור ג'וניור, יוני 2008
 מקום הקמה:  אמהרסט 
 מוקד פעילות:  אמהרסט, מסצ'וסטס ארצות הברית
 תקופת הפעילות:  1997–1984, 2005-
 סוגה:  אינדי רוק רוק אלטרנטיבי
 חברת תקליטים:  SST  Sire   ועוד
 אתר רשמי
 פרופיל ב-IMDb
 חברים
 ג'יי מאסקיס לו ברלואו מרף
 
דינוזאור ג'וניור (באנגלית: Dinosaur Jr.) היא להקת אלטרנטיב/אינדי שהוקמה בארצות הברית בשנת 1984 על ידי ג'יי מאסקיס (גיטריסט וזמר), לו ברלואו (באסיסט וזמר) ומרף (מתופף).
הלהקה שינתה את הרכבה בסוף שנות ה-80, וזכתה הלהקה להצלחה ולהשמעות ברדיו. ההרכב הראשוני שהקים את הלהקה נחשב עד היום "ההרכב הקלאסי".
ללהקה השפעות נויז ברורות, המתבטאות בפידבק ודיסטורשן, אבל גם שירים מלודיים, ובזכות מאפיינים אלו הלהקה נחשבת לאחת מהלהקות שעזרו להתפתחות ז'אנר הגראנג'.
היסטוריית הלהקה > הקמת הלהקה

הלהקה נוסדה על ידי חברי להקת ההארדקור פאנק Deep Wound ("פצע עמוק")  מאסקיס, ברלואו ומרף שהיו חברים לאוניברסיטה. לאחר שפיטרו את צ'רלי נקאג'ימה (לשעבר סולן Deep Wound), נטל מאסקיס את תפקיד הסולן. מאסקיס אמר שמטרת הלהקה היא ליצור "מוזיקת קאנטרי הגורמת לדימום באוזן".
הלהקה החדשה נקראה "דינוזאור".